|  |
| --- |
| **ภาษีโรงเรือนและที่ดิน**  ภาษีที่จัดเก็บจากบ้านเช่า อาคารร้านค้า ตึกแถว บ้านที่อยู่เองโดยประกอบการค้า บริษัท ธนาคาร โรงแรม โรงภาพยนตร์ แฟลต อพาร์ทเมนต์ หอพัก คอนโดมิเนียม โรงเรียนสอนวิชาชีพ โรงงาน อุตสาหกรรม สนามมวย สนามกอล์ฟ ท่าเรือ บ่อนไก่ บ่อนปลา ฟาร์มสัตว์ และบริเวณที่ดินที่ปกติใช้ร่วมกับโรงเรือนนั้น ฯลฯ  อัตราภาษี  **ร้อยละ 12.5** ของรายได้จากทรัพย์สินรวมตลอดปี  **การยื่นแบบประเมินและการชำระภาษี**  เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน (ภ.ร.ด.2) ต่อพนักงานเจ้าหน้าที่ ซึ่งทรัพย์สินนั้นตั้งอยู่ ตั้งแต่วันที่ 2 มกราคม – สิ้นเดือนกุมภาพันธ์ ของทุกปี พนักงานเจ้าหน้าที่จะออกแบบแจ้งการประเมิน (ภ.ร.ด.8) ผู้รับการประเมินต้องชำระเงินภายใน 30 วัน นับแต่วันที่ได้รับแบบแจ้งการประเมิน (ภ.ร.ด.8)  หมายเหตุ ยื่นแบบชำระภาษีได้ที่ฝ่ายจัดเก็บรายได้ กองคลัง องค์การบริหารส่วนตำบลคลองมานิง หมู่ที่ 1  การอุทธรณ์  หากผู้รับการประเมินไม่พอใจในการประเมินให้ยื่นคำร้องขออุทธรณ์ภายใน 15 วัน นับแต่ได้รับแบบแจ้งการ  **อัตราโทษและค่าปรับ**  1. ผู้ใดละเลยไม่ยื่นแบบแสดงรายการ มีความผิด โทษปรับไม่เกิน 200 บาท และเรียกเก็บภาษีย้อนหลังได้ ไม่เกิน 10 ปี  2. ผู้ใดยื่นแบบแสดงรายการไม่ถูกต้องตรงตามความจริงหรือไม่บริบูรณ์ มีความผิดต้องระวางโทษจำคุกไม่เกิน 6 เดือน หรือปรับไม่เกิน 500 บาท หรือทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี  3. ถ้าชำระภาษีเกินกำหนด 30 วัน นับแต่วันที่ถัดจากวันที่ได้รับแจ้งการประเมินให้เสียเงินเพิ่ม ดังนี้  3.1 ไม่เกิน 1 เดือน เสียเพิ่ม 2.5%  3.2 เกิน 1 เดือนแต่ไม่เกิน 2 เดือน เพิ่ม 5%  3.3 เกิน 2 เดือน แต่ไม่เกิน 3 เดือน เพิ่ม 7 %  3.4 เกิน 3 เดือน แต่ไม่เกิน 4 เดือน เพิ่ม 10 %  3.5 เกิน 4 เดือนขึ้นไป ให้ยึดอายัด หรือขาย ทอดตลาดทรัพย์สินโดยมิต้องขอศาลสั่งหรือออกหมายยึด  **ภาษีบำรุงท้องที่**  เป็นภาษีที่จัดเก็บจากเจ้าของที่ดิน ผู้ครอบครองที่ดิน  อัตราภาษี  - จะเสียตามราคาปานกลางของที่ดิน มีหลายอัตรา ขอทราบรายละเอียดกับเจ้าหน้าที่ อบต. ได้โดยตรง  การยื่นแบบแสดงรายการที่ดินและชำระภาษี  1. ให้เจ้าของที่ดิน, ผู้ครอบครองที่ดิน ยื่นแบบแสดงรายการที่ดิน (ภ.บ.ท.5) และชำระภาษีปีละ 2 ครั้ง ตั้งแต่วันที่ 2 มกราคม – 30 เมษายน ของทุกปี  2. ผู้ที่ได้รับโอนกรรมสิทธิ์ที่ดินใหม่หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.5) ภายใน 30 วัน นับแต่วันที่โอนกรรมสิทธิ์  การลดหย่อนและการยกเว้นภาษีบำรุงท้องที่  1. ที่ดินแปลงที่เจ้าของปลูกบ้านอาศัยโดยไม่ทำการค้าหรือให้เช่าแต่อย่างใดทั้งสิ้น ลดหย่อนได้ไม่เกิน 3-5 ไร่ ส่วนที่ทำกินต้องเสียภาษี ตามอัตราที่กำหนด  2. ที่ดินที่เจ้าของปลูกบ้านให้เช่าหรือปลูกบ้านทำการค้า และได้เสียภาษีโรงเรือนและที่ดินแล้ว จะได้รับการยกเว้นภาษีบำรุงท้องที่ในส่วนที่อาคารนั้นตั้งอยู่  หมายเหตุ ยื่นแบบชำระภาษีได้ที่ฝ่ายจัดเก็บรายได้ กองคลัง องค์การบริหารส่วนตำบลคลองมานิง หมู่ที่ 1  อัตราโทษและค่าปรับ  1. ไม่ยื่นแบบภายในกำหนดเสียเงินเพิ่ม 10 % ของค่าภาษี  2. ยื่นรายการไม่ถูกต้อง ค่าภาษีน้อยลงเสียเงินเพิ่ม 10 % ของค่าภาษีประเมินเพิ่มเติม  3. ชี้แจงเขตจำนวนเนื้อที่ดินไม่ถูกต้อง ค่าภาษีน้อยลงต้องเสียเงินเพิ่มอีก 1 เท่า ของค่าภาษีประเมินเพิ่มเติม  4. ชำระภาษีเกินกำหนดวันที่ 30 เมษายน ต้องเสียเงินเพิ่มร้อยละยี่สิบสี่ต่อปีของจำนวนเงินที่ต้องเสียภาษีบำรุงท้องที่  **ภาษีป้าย**  เป็นภาษีที่จัดเก็บจากป้ายแสดงชื่อ ยี่ห้อ หรือเครื่องหมายการค้าหรือโฆษณาหรือกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยตัวอักษร ภาพ หรือเครื่องหมายที่เขียน แกะสลัก จารึกหรือทำให้ปรากฎด้วยวิธีอื่น  **อัตราภาษี**  1. ป้ายที่มีอักษรไทยล้วนคิดอัตรา 3 บาท ต่อ 500 ตารางเซนติเมตร  2. ป้ายที่มีอักษรไทยปนอักษรต่างประเทศหรือปนกับภาพและหรือเครื่องหมายอื่น คิดอัตรา 20 บาท ต่อ 500 ตารางเมตร  3. ป้ายที่คำนวณพื้นที่และประเภทของป้ายแล้วเสียภาษีต่ำกว่า 200 บาท ให้เสียภาษีในอัตรา 200 บาท  **การยื่นแบบประเมินและการชำระภาษี**  1. เจ้าของป้ายจะต้องเสียภาษีป้าย ยื่นแสดงแบบรายการภาษีป้ายตั้งแต่วันที่ 2 มกราคม – 31 มีนาคม ของทุกปี โดยเสียภาษีป้าย ยกเว้นที่เริ่มติดตั้งหรือแสดงในปีแรกให้ยื่นแบบแสดงรายการภาษีป้ายภายใน 15 วัน และให้เสียภาษีป้ายตั้งแต่เริ่มติดตั้งหรือแสดงจนถึงสิ้นปีและเสียภาษีป้ายเป็นรายงวดๆ ละ 3 เดือนของปี  2. ชำระภาษีป้ายภายใน 15 วัน นับแต่วันที่ได้รับแจ้งการประเมินจากพนักงานเจ้าหน้าที่  3. ถ้าภาษีป้ายเกิน 3,000 บาท จะขอผ่อนชำระเป็นงวดเท่าๆ กันก็ได้  **การอุทธรณ์**  ถ้าผู้มีหน้าที่เสียภาษีได้รับแจ้งการประเมินแล้วเห็นว่า ไม่ถูกต้องให้ยื่นคำร้องอุทธรณ์ต่อพนักงานเจ้าหน้าที่ ตามแบบ ภบท.4 ภายใน 30 วัน นับแต่วันที่ได้รับแจ้งการประเมิน  อัตราโทษและค่าปรับ  1. ไม่ยื่นแบบแสดงรายการภาษีป้ายภายในเดือนมีนาคมหรือหลังติดตั้งป้าย 15 วัน เสียเงินเพิ่ม 10 % ของค่าภาษี  2. ยื่นแบบแสดงรายการภาษีป้ายโดยไม่ถูกต้อง ทำให้ค่าภาษีน้อยลงต้องเสียเงินเพิ่ม 10 % ของค่าภาษีที่ประเมินเพิ่มเติม  3.ไม่ชำระเงินภายใน 15 วัน นับแต่วันที่ได้รับแจ้งการประเมินเสียเงินเพิ่ม 2 % ต่อเดือนของค่าภาษี เศษของเดือนให้นับเป็นหนึ่งเดือน  4. ผู้ใดจงใจไม่ยื่นแบบแสดงรายการภาษีป้าย ต้องระวางโทษ ปรับตั้งแต่ 5,000-50,000 บาท  5. ผู้ใดไม่แจ้งการรับโอนป้าย ภายใน 30 วัน ตั้งแต่วันรับโอนต้องระวางโทษปรับตั้งแต่ 1,000-10,000 บาท  6. ผู้ใดไม่แสดงชื่อ – ที่อยู่เจ้าของป้ายเป็นอักษรไทยให้ชัดเจนที่มุมขวาด้านล่างของป้าย ซึ่งติดตั้งบนอสังหาริมทรัพย์ของผู้อื่น และมีพื้นที่เกิน 2 ตารางเมตรต้องระวางโทษปรับวันละ 100 บาท เรียงรายวันตลอดระยะเวลาที่กระทำความผิด  7. ผู้ใดรู้อยู่แล้วหรือจงใจแจ้งข้อความอันเป็นเท็จให้ถ้อยคำเท็จ ตอบคำถามด้วยถ้อยคำอันเป็นเท็จหรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการจ่ายภาษีป้ายต้องระวางโทษจำคุกไม่เกิน 1 ปี หรือปรับตั้งแต่ 5,000 – 50,000 บาท หรือทั้งจำทั้งปรับ |
| **คำแนะนำ**  **เกี่ยวกับ**  **การชำระภาษี**  ***https://fbcdn-sphotos-h-a.akamaihd.net/hphotos-ak-xpf1/v/t34.0-12/10965377_723556371092408_2143998037_n.jpg?oh=9d8431b1b6f26aa50fb118f934a4ecdc&oe=54DDE951&__gda__=1423908353_86af50714c0796ae30420dcef9511c33https://fbcdn-sphotos-h-a.akamaihd.net/hphotos-ak-xpf1/v/t34.0-12/10965377_723556371092408_2143998037_n.jpg?oh=9d8431b1b6f26aa50fb118f934a4ecdc&oe=54DDE951&__gda__=1423908353_86af50714c0796ae30420dcef9511c33https://fbcdn-sphotos-h-a.akamaihd.net/hphotos-ak-xpf1/v/t34.0-12/10965377_723556371092408_2143998037_n.jpg?oh=9d8431b1b6f26aa50fb118f934a4ecdc&oe=54DDE951&__gda__=1423908353_86af50714c0796ae30420dcef9511c33https://fbcdn-sphotos-h-a.akamaihd.net/hphotos-ak-xpf1/v/t34.0-12/10965377_723556371092408_2143998037_n.jpg?oh=9d8431b1b6f26aa50fb118f934a4ecdc&oe=54DDE951&__gda__=1423908353_86af50714c0796ae30420dcef9511c33https://fbcdn-sphotos-h-a.akamaihd.net/hphotos-ak-xpf1/v/t34.0-12/10965377_723556371092408_2143998037_n.jpg?oh=9d8431b1b6f26aa50fb118f934a4ecdc&oe=54DDE951&__gda__=1423908353_86af50714c0796ae30420dcef9511c33*** https://fbcdn-sphotos-h-a.akamaihd.net/hphotos-ak-xpf1/v/t34.0-12/10965377_723556371092408_2143998037_n.jpg?oh=9d8431b1b6f26aa50fb118f934a4ecdc&oe=54DDE951&__gda__=1423908353_86af50714c0796ae30420dcef9511c33  องค์การบริหารส่วนตำบลคลองมานิง  หมู่ที่ 1 อำเภอเมือง จังหวัดปัตตานี  โทรศัพท์/โทรสาร 073-461-379  www.klongmaning.go.th |
|  |
|  |
|  |